Aivojen toiminnallinen magneettikuvaus, puhetehtävät

|  |  |
| --- | --- |
| Kuvaus: | Tärkeiden aivoalueiden paikantaminen apuna neurokirurgisten toimenpiteiden suunnittelussa |

**ESIVALMISTELU**

Ei esivalmistelua kotona.

**TUTKIMUKSEN SUORITTAMINEN**

Magneettikuvauksen aikana tehdään puheen tuottoon liittyviä tehtäviä. Kuvauksen aikana on pää pidettävä paikallaan laitteen pitäessä ääntä. Käteen annetaan hälytyspallo, jolla saa yhteyden kuvaajaan. Laite pitää kovaa ääntä, siksi käytetään korvakuulokkeita suojaamaan kuuloa.

Tehtävät käydään läpi ennen kuvauksen alkua tietokoneelta. Kuvauksen aikaiset puhetehtävät **tehdään hiljaa mielessä**, ei saa puhua ääneen tai kuiskata. Kuvattava on laitteen sisällä ja näkee peilin kautta valkokankaalle esitetyt tehtävät. Mikäli tutkittavalla on käytössään silmälasit, kuvauksen aikana käytetään tutkimuslaseja. Mikäli tutkittavalla on piilolinssit, pyydämme tutkittavaa käyttämään niitä. Lisäksi tehtävien suorittamista varten molempiin käsiin annetaan kahvat, joissa on painonapit. Ohjeet kerrataan lyhyesti kuulokkeisiin ennen kunkin tehtävän alkua, ja kuvaus tehdään tehtävien teon aikana. Kuvasarjat analysoidaan jälkikäteen.

Aluksi kuvataan 10-15 minuuttia rakenteellisia kuvia. Tutkimuksen kesto n. 1 tunti kokonaisuudessaan.

**JÄLKIHOITO**

Ei jälkihoitoa.

**YHTEYSTIEDOT**

Röntgen 2, Magneettitutkimus, c-aula, 2. krs

044 711 3338 MRI-osastonsihteeri